Държавен преврат в Египет (2013 г.)
На 3 юли 2013 година началникът на въоръжените сили на Египет, генерал Абдел Фатах ел-Сиси, отстранява президента на Египет Мохамед Морси от власт и суспендира египетската конституция. Преди това военните части поставят ултиматум пред правителството да „разреши различията“ с опонентите си, докато в страната бушуват национални протести. Военните арестуват Морси и водачите на Мюсюлманско братствои обявяват Главния съдия на Висшия конституционен съд на Египет, Адли Мансур, за временен президент на Египет. Това заявление е последвано от демонстрации и сблъсъци в цял Египет между поддръжници и опоненти на този ход. Акцията на военните е подкрепена от Великия шейх на ал-Ажар, Ахмед ел-Тайеб, от Коптския православен папа Тавадрос II и опозиционния лидер Мохамед ел Барадей.